Lando (Paapst)

Lando (* in’ 9. Johrhunnert; † nah 913) weer in dat Johr 913 Paapst.

Över Lando is wenig överleefert: Sien Vader harr de Naam Taino, un Lando sülvst wurr nich wiet ööstlich vun Rom boren. He wurr in’ Juli oder August oder gor November 913 as Nahfolger vun Anastasius III. to’n Paapst wählt un amteer ruch weg 6 Maand lang. 

Vun Lando sien Pontifikat sünd eenzig de Förderungen vun sien Heimatbisdom Sabina dör Schenkungen un Privilegien överleefert.

Wohrscheinlich stunn de Paapst kumplett ünner de Kontroll vun den röömschen Stadtherrn Theophylakt I. von Tusculum, de as Vestarar (pääpstlicher Kämmerer) de gesamte Vermögensverwalten vun de Kark kontrolleer un todem as Doge un Konsul dem Senat un de Miliz vörstunn, as ok de so nömmt Pornokratie (Mätressenherrschaft) de vun Theodora I. von Tusculum un hör Dochter Marozia ünner Sergius III. etableert wurrn weer.Peter de Rosa:Päpstliche Pornokratie

Todem weer he de letzte Paapst, de sien Naam vun kien later in’t Amt kommen Paapst bruukt wurr, un de letzte vör Johannes Paul I. (1978), de en vörher noch nich bruukt Naam dragen hett. 

Sien Nahfolger weer Johannes X.. 

 Enkeld Nahwiesen 

 Weblenken 
 Lando in't Biographisch-Bibliographisch Kirchenlexikon
 Lando in de Katalog vun de Düütschen Natschonalbökeree

Kategorie:Paapst
Kategorie:Mann
Kategorie:Boren in dat 9. Johrhunnert
Kategorie:Storven in dat 10. Johrhunnert